open-index/open-wikipedia-markdown huggingface dataset:
Livin' Blues

**Livin' Blues** wie in bluesrockgroep út De Haach.

## Skiednis
Livin' Blues waard yn 1967 oprjochte troch Ted Oberg. De band brocht yn 1969 syn debútalbum *Hell's Session * út. Yn 1970 folge troch it twadde album *Wang Dang Doodle*. Dêrnei folgje noch seis albums en twa live-albums. Livin' Blues wurdt yn syn hiele bestean teheistere troch in soad wikselingen yn de besetting. Nei 1989 geane Ted Oberg en Nicko Christiansen, op 'e fûneminten fan Livin' Blues, elk mei in eigen band fierder.

## Diskografy
### Studio-albums

### Live-albums

### Kompilaasje-albums

## Ald leden
Fatal Flowers

**Fatal Flowers** wie in Nederlânske Rockband út Amsterdam oprjochte yn 1984. Yn 1986 brocht de band syn debútalbum *Younger Days* út. Fatal Flowers waard troch radiostasjons sjoen as in talintfolle belofte. De single *Younger Days* waard in protte draaid op Radio 3 en wie mei in 36ste plak yn de top 40 in beskieden hitsje. Yn 1987 binne se de iepener op Pinkpop yn Landgraaf. Yn 1988 krige de band de Sulveren Harpe, de oanfiteringspriis foar oanstoarmjend talint yn de Nederlânske muzyk. Yn 1990 stapt de band oer nei in oar label; dêr wurd it album *Pleasure Ground* útbrocht. Dat soe it lêste album bliken te wêzen om't sjonger en gitarist Richard Janssen nei dat album de stekker út de band lûkt. De folget yn 2002 noch in reüny en yn 2019 in reüny-toernee.

## Diskografy
### Studio-albums

### Kompilaasje-albums
No Exqze

**No Exqze** wie in Nederlânske Rockband út it easten fan Nederlân oprjochte yn 1989. Mei ûnder mear bassist Dick Kemper earder lid fan Vandenberg en Leen Barbier earder fan Speedtwins. Yn 1989 naam de band it earste en iennige album *Too Hard To Handle* op. No Exqze gie op in toernee mei Status Quo troch Spanje en Frankryk. Nei dat toernee besleat Dick Kemper op te hâlden mei No Exqze.

## Diskografy
### Studio-albums
Grutte Priis Formule 1 fan Grut-Brittanje 2010

Utslaggen fan de **[[Grutte Priis Formule 1 fan Grut-Brittanje]]** 2010 yn Silverstone op 11 july.
It wie de tsiende race fan 19 races fan de Formule 1 yn 2010. Hy waard op it Sirkwy fan Silverstone hâlden. De race waard hâlden oer 52 omgongen, op it 5,9 km lange sirkwy foar in raceôfstân fan 306,7 kilometer. It sirkwy wie nei de Grutte Priis fan 2009 oanpast.

## Kwalifikaasje
* Vitantonio Liuzzi waard fiif plakken weromset by de start fanwegen it hinderjen fan Nico Hülkenberg.

## Utslach Grutte Priis

## Top fiif yn it wrâldkampioenskip nei de wedstriid
Hideous Sun Demons

**Hideous Sun Demons** wie in Fryske metalband út Snits besteande út Benny van der Wal op sang, Benny Meerstra op basgitaar beiden spilen ek yn Incursion Dementa, Henk Plekkringa op drums en Eric Jongsma op gitaar beide earder fan Lunacy, en Johnny Oudendag op gitaar. Yn 1995 brocht de band syn debút-album *Twisted* út. Yn 1993 die Hideous Sun Demons in goai nei de Lytse Priis fan Snits. Yn 1996 wie Hideous Sun Demons de Fryske iepener op Wâldrock.

## Albums
### Studio-albums
Grutte Priis Formule 1 fan Dútslân 2010

Utslaggen fan de **[[Grutte Priis Formule 1 fan Dútslân]]** 2010 yn Hockenheim op 25 july.
It wie de alfde fan 19 races fan de Formule 1 yn 2010. Hy waard op de Hockenheimring hâlden. De race waard hâlden oer 67  omgongen, op it 4,6 km lange sirkwy foar in raceôfstân fan 306,4 kilometer. 

## Kwalifikaasje
* Adrian Sutil, Lucas di Grassi en Timo Glock waarden elk fiif plakken tebekset by de start fanwegen in fersnellingsbakwiksel.
* Sakon Yamamoto wie de ferfanger fan Karun Chandhok dy't nei de GP fan Grut-Britanje by HRT ûntslach krigen hie. 

## Utslach Grutte Priis

## Top fiif yn it wrâldkampioenskip nei de wedstriid
Tomastsjerke (Hidaard)

De **Tomastsjerke** yn Hidaard is in tsjerkegebou fan de protestantske gemeente Wommels-Hidaard. De tsjerke wurdt regelmjittich brûkt foar tsjerketsjinsten. 

## Skiednis

De hjoeddeiske tsjerke is de tredde tsjerke fan Hidaard. De earste tsjerke soe yn it jier 1303 boud wêze en waard yn 1508 ferfongen troch nijbou. De tsjintwurdige tsjerke waarde yn 1873 neffens in ûntwerp fan J.A. Tuinenga boud. It tuorke boppe de westlike gevel hat in achtsidige spits mei laaien. 

## Ynrjochting
By de restauraasje fan de tsjerke waard de grêfsark fan de lêste abt fan it sistersjinzerske kleaster Blomkamp fûn. Tomas fan Grins ferstoar op 3 augustus 1599 en waard yn it koer fan de tsjerke begroeven. Syn sark krige nei it weromfinen in steand plak yn de tsjerke. Jan Murk de Vries makke yn 1965 it doopfont fan de tsjerke.
  
## Oargel
It ienmanualige oargel mei oanhongen pedaal datearret fan 1935 en waard troch Bakker & Timmenga út Ljouwert boud.

## Sjoch ek
* Jacobitsjerke (Wommels)

## Keppeling om utens
* Orgelsite: disposysje oargel
Grutte Priis Formule 1 fan Hongarije 2010

Utslaggen fan de **[[Grutte Priis Formule 1 fan Hongarije]]** 2010 yn Mogyoród op 1 augustus.
It wie de tolfde race fan 19 races fan de Formule 1 yn 2010. Hy waard op de Hungaroring hâlden. De race waard hâlden oer 70 omgongen, op it 4,3 km lange sirkwy foar in raceôfstân fan 306,6 kilometer. 

## Kwalifikaasje
* Kamui Kobayashi waard fiif plakken tebekset by de start fanwegen it riden troch it reade ljocht yn de pitstrjitte.

## Utslach Grutte Priis

## Top fiif yn it wrâldkampioenskip nei de wedstriid
Madball

**Madball** is in Amerikaanske hardcore punkband, oprjochte yn New York yn 1988. Hardcore punk is in hurde foarm fan punk, mei reitsflakken mei metal. De band is ûntstien neidat Agnostic Front's sjonger Roger Miret syn jongere healbroer Freddy Cricien sjonge liet by Agnostic Front-shows. De earste line-up Madball bestie út Agnostic Front's sjonger Roger Miret op bas, Vinnie Stigma op gitaar, Will Shepler op drums, en Freddy Cricien as sjonger. De band brocht yn 1994 syn debútalbum *Set It Off* út.

## Diskografy
### Studio-albums
Downset.

**Downset.** is in Amerikaanske hardcore punkband, oprjochte yn Los Angeles yn 1989 as *Social Justice* fanôf 1992 gie de band fierder as *Downset.*. Hardcore punk is in hurde foarm fan punk, mei reitsflakken mei metal, letter gie de muzyk fan de band mear en mear rjochting de metal. De band brocht yn 1994 syn debútalbum *Downset* út.

## Diskografy
### Studio-albums
Grip Inc.

**Grip Inc.** wie in Amerikaanske metalband oprjochte yn 1993.

## Skiednis
Grip Inc. waard oprjochte troch drummer Dave Lombardo, earder fan Slayer, en Waldemar Sorychta. Oarspronklik hjitte de band *Grip*, mar fanwegen in rjochtsaak waard de namme wizige yn *Grip Inc.*. Harren debútalbum *Power of Inner Strength* kaam út yn 1995. Troch oare projekten fan de bandleden hâld yn 2006 de band op te bestean.

## Diskografy
### Studio-albums
Lagwagon

**Lagwagon** is in Amerikaanske punkband oprjochte yn 1990.

## Skiednis
De band brocht yn 1992 syn debútalbum *Duh* út. Nei fiif studio-albums gie de band yn 2000 foar ûnbepaalde tiid útinoar sadat de leden harren rjochtsje koene op oare projekten. De band kaam wer byinoar yn 2002 en brochten it jier dêrop it sechde studio-album *Blaze* út. It album *Resolve* kaam út op 13 oktober 2005 en is in earbetoan oan Derrick Plourde, de orizjinele drummer fan Lagwagon, dy 't begjin 2005 ferstoarn wie.

## Diskografy
### Studio-albums

### Live-albums

### Kompilaasje-albums
Pro-Pain

**Pro-Pain** is in Amerikaanske metalband oprjochte yn 1991.

## Skiednis
Pro-Pain waard oprjochte yn 1991 troch sjonger en bassist Gary Meskil en drummer Dan Richardson, beide earder fan Crumbsuckers. De band brocht yn 1992 syn debútalbum *Foul Taste of Freedom* út. De band begûn mei in hardcore lûd, mar waard stadichoan in groove / thrashmetal band. Yn de rin fan de tiid hat de band ek in protte cleane sang en keyboards yn harren muzyk ferwurke.  Pro-Pain hat op alle trije de grutte Fryske metalfestivals spiele, Wâldrock 1995 & 1998, Dokk'em Open Air 2012 en yn 2017 stiene hja op it poadium fan Into the Grave, op it aldehouster tsjerkhôf yn Ljouwert.

## Diskografy
### Studio-albums

### Live-albums

### Kompilaasje-albums
Ancestral Sin

**Ancestral Sin** is in Fryske metalband út Feanwâlden. Yn 1994 brocht de band syn debútalbum *Ancestral Sin* út. Yn 1995 wie Ancestral Sin de Fryske iepener op Wâldrock.

## Diskografy
### Studio-albums

### Split-albums
Dwersfeart (Drachten)

De **Dwersfeart**, ferdield yn de **Noarderdwersfeart** en **Suderdwersfeart**, is in noard-súd rinnende strjitte, en eardere feart, yn Drachten.

## Skiednis
Foar 1600 bestie Drachten út twa lytse doarpen: Noarderdrachten en Suderdrachten. Oan de eastkant fan dy doarpkes lei in grut heechfeangebiet, dat geskikt wie foar ferfeanting. Yn 1641 sleat keapman Passchier Bolleman fan De Haach mei in tal boeren út Drachten in oerienkomst om in feart te graven fan Drachten nei Bakkefean: de Drachtster Kompanjonsfeart. Troch dy ûntwikkeling koe Drachten him ûntjaan ta in flekke.

Om it achterlân ûntginne te kinnen waarden de Noard- en Suderdwersfeart heaks op de Drachtster Kompanjonsfeart groeven. Ut dy fearten wei waarden wiken dold nei it easten ta it heechfean yn. De fearten tsjinnen foar it ûntwetterjen fan it heechfean en it ferfier fan de turf rjochting Drachten en dêrwei fierder it lân yn.

Yn de rin fan de tiid ûnstie der bebouwing oan wjerskanten fan de Dwersfearten: lytse en gruttere pleatsen, arbeiderswenten, in sûkereifabryk, in werf en in tsjerkje. Oan de Skoalwyk by de Noarderdwersfeart waard yn 1822 in iepenbiere legere skoalle stifte, de *Dwarsvaartschool*, dy't yn 1983 opheft waard. 

### Dimpen fan de Dwersfearten
De Noard- en Suderdwersfeart waarden op 8 maaie 1954 sletten foar skipfeart, mar it duorre noch in pear jier foardat mei it dimpen útein set waard. De Noarderdwersfeart is tusken 1960 en 1967/68 yn fazen dimpt, de Suderdwersfeart waard ek yn parten fan 1963 en 1967 tichtsmiten. Lâns de eardere feart binne noch âlde pleatsen en arbeiderswenten te finen.

Yn 2019 waard op de krusing fan de Noarder- en Suderdwersfeart mei de Kaden en de Raai in rotonde oanlein.

## Keppeling om utens
* ''Alde dwersfeart'', Ritske Numan op YouTube
Benediction

**Benediction** is in Britske deathmetal band, oprjochte yn 1989 yn Birmingham. De band brocht yn 1990 syn debútalbum *Subconscious Terror* út. Pas tolve jier nei it sânde album *Killing Music* kaam yn 2020 it achtste album *Scriptures* út.

## Diskografy
### Studio-albums

### Kompilaasje-albums
Treinramp by Harmelen

De **treinramp by Harmelen** barde op moandei 8 jannewaris 1962 om 9.19 oere by it Utertske doarp Harmelen oan de spoarline Utert - Woerden. By de botsing tusken twa passazjierstreinen foelen 93 deaden en 52 ferwûnen, wêrmei't dit de grutste treinramp út de skiednis fan de spoarwegen yn Nederlân is. It ûngelok waard beskôge as nasjonale ramp. Freed 12 jannewaris 1962 waard as dei fan nasjonale rou ôfkundige en de Hilversumske radiostjoerders stjoerden de tuskenlizzende dagen allinnich in oanpaste programmearring út.

Hoewol't dit ûngelok bekend bleau as de treinramp by Harmelen, fûn it plak by de buorskip De Putkop, op it grûngebiet fan de doetiidske buorgemeente Kamerik. De deaden waarden dêrom yn it register fan de gemeente Kamerik byskreaun. 
__TOC__
## Belutsen treinen en omstannichheden
By it ûngelok wiene twa treinen belutsen. De earste wie stoptrein 464 (Rotterdam – Gouda – Woerden – Breukelen – Amsterdam). Dizze trein gie om 9.15 oere ôf út Woerden mei nei skatting 180 reizgers oan board. De trein bestie út twa treinstellen (700 en 297), yn totaal seis rydtugen (fan it type Mat '46).

De oare belutsen trein wie sneltrein 164 (Ljouwert – Swol – Amersfoort – Utert CS – Rotterdam) mei sa'n 900 ynsittenden (lokomotyf 1131 en 11 rydtugen, foar it meastepart plan E en Mat '24 rydtugen).

Op it momint fan de ramp hong der in tichte mist yn de polder dêr 't de spoarline fan Breukelen nei Woerden op gelikense hichte oansleat op de line fan Utert nei Woerden. Op it stuit fan it ûngelok waarden al proeven dien mei it treinbeynfloedingssysteem ATB, mar dit wie noch net ynboud op it spoar by Harmelen of yn ien fan de belutsen treinen.

## Monumint

Op 8 jannewaris 2012 waard troch Pieter van Vollenhoven in monumint ûntbleate foar de slachtoffers fan de ramp, dy 't op dy dei presys fyftich jier lyn bard wie. 

It monumint is in ûntwerp fan keunstner Taeke de Jong út Kamerik en stienhouwer Maurice van Dam út Woerden. De heit fan Taeke de Jong wie as gemeentedokter fan Harmelen belutsen by de identifikaasje fan de slachtoffers.

It ûntwerp bestiet út twa hurdstiennen platen fan twa meter heech dy 't bryk yn ferliking mei inoar steane en dêr 't de 93 nammen fan de slachtoffers steane. Tusken de platen troch is it plak fan it ûngelok te sjen. In reade hurdstiennen sokkel, mei dêrop in lichem sûnder holle, sûnder earmen en mei heale skonken, dat de slachtoffers ferbyldet, stiet wat foar de platen yn 'e midden. Op de foarkant fan it monumint plakette mei de datum fan de ramp en it tal slachtoffers.
Sint-Joaristsjerke (Britswert)

De **Sint-Joaristsjerke** yn Britswert is in tsjerke fan de Stifting Alde Fryske Tsjerken. De tsjerke wurdt simmerdeis brûkt foar eksposysjes.

## Skiednis
Argeologysk ûndersyk hat útwiisd dat op it plak fan de hjoeddeiske tsjerke in foargonger fan dowestien stien hat. De ôfmjittings fan dat tsjerkje wiene 14,70 by 6,30 meter en oannommen wurdt dat dat tsjerkje gjin toer hân hat. De terp dêr't de tsjerke op stiet is spesjaal foar it gebou opsmiten.   

De hjoeddeiske, ienskippige tsjerke mei in healrûn koer is fan giele moppen boud. Nei alle gedachten waard de oan Sint-Nikolaas wijde tsjerke yn de 12e iuw boud. Yn 1514 stieken de manlju fan de Swarte Heap meardere tsjerken yn Fryslân yn 'e brân en ek de tsjerke fan Britswert waard plondere. 

Healwei de 18e iuw waard de brekfallige tsjerke opknapt. Boppe de tagong betinkt in sânstiennen túfstik mei it wapen fan jonker Ernst Frâns fan Aylva Sûnt dy restauraasje. Sûnt dy tiid waarden de laaien op it tek ferfongen troch dakpannen en reparaasjes waarden útfierd yn Fryske gieltsjes.

De midsiuwske sealtektoer waard yn 1883 ferfongen troch in nije toer mei ynsnuorre spits. Monumintensoarch hat foar de ôfbraak de toer noch opmetten en der tekenings fan makke. Yn de jierren 1970 moast de tsjerke op 'e nij restaurearre wurde troch skuorren yn 'e muorren en fersakkings. Ek de kape en it ynterieur wiene oan in restauraasje ta. By de restauraasje binne ferskillende grêfsarken werom fûn. De herfoarme tsjerke waard yn 1975 oerdroegen oan de Stifting Alde Fryske Tsjerken.

## Ynterieur
It ynterieur datearret noch foar in part út de 18e iuw, doe't de tsjerke fernijd waard. Der is sûnt dy tiid noch al wat feroare oant it meubilêr. De âlde banken binne yn it lêste fearn fan de 19e iuw ferkocht.

It houten tonferwulft is 15e-iuwsk. Oer de flier lizze ferskillende âlde grêfsarken fan it Schotanus-skaai.

## Oargel
It twamanualige oargel waard yn 1868 troch de firma L. van Dam & Soannen boud. 

## Keppeling om utens
* Ynformaasje en disposysje oargel op de Orgelsite
Dream Theater

**Dream Theater** is in Amerikaanske progressive-metalband oprjochte yn 1985.

## Skiednis
Dream Theater is oprjochte yn 1986 troch gitarist John Petrucci, bassist John Myung en drummer Mike Portnoy wylst sy studearren oan de Berklee College of Music yn Boston. Kevin Moore, in skoalkammeraat fan Petrucci op de high skoalle, waard rekrutearre om keyboards te spyljen en Chris Collins waard frege as sjonger.

It fiiftal neamde harren band *Majesty*, op foardracht fan Mike Portnoy en ynspirearre troch syn omskriuwing fan it ôfslutende stik *Bastille Day* fan Rush. Hja ferlieten de skoalle om har oan har band te wijen.

Yn novimber 1986, nei in oantal moannen tegearre nûmers skreaun en gearspile te hawwen, ferliet Chris Collins de band. Nei in jier waard de âldere en mear betûfte Charlie Dominici as sjonger fûn.

Koart neidat de earste demo's fan de band útkaam wiene, waarden se twongen ta in nammeferoaring. In oare band wie al bekend ûnder de namme *Majesty* en dy drige mei gerjochtlike stappen. Ferskate alternativen passearren de revu, oant Portnoys heit de namme *Dream Theater* oandroech. Heit Howard Portnoy ûntliende de namme oan in bioskoop yn Kalifornje, neamd *The Dream Theater*. Yn 1989 brocht de band syn debútalbum út *When Dream and Day Unite*. De promoasjetoernee bestie mar út fiif konserten. Nei fjouwer optredens waard sjonger Dominici ûntslein fanwege persoanlike en kreative mieningsferskillen. Syn ferfanger waard fûn yn de Kanadeeske sjonger Kevin James LaBrie, earder fan Winter Rose. Yn 1992 kaam it earste album mei de nije sjonger *Images and Words* út.

Yn in ynterview yn juny 2010, makke sjonger James Labrie bekend dat de band in skoft yn laskjen soe oant jannewaris, en dêrnei begjinne soe oan de opnamen fan in nij album. Septimber 2010 makke drummer Mike Portnoy bekend dat hy de band ferlitte soe. Mike Mangini earder fan Annihilator waard syn ferfanger.

## Logo en Byldmerk

Betiid yn harren bestean hie Dream Theater al in eigen byldmerk, bekend as it *Majestysymboal*, en lettertype dat op it measte fan harren promosjoneel materiaal brûkt is. Sels neidat de band de namme *Majesty* falle litte moast, is it dochs harren offisjele hannelsmerk bleaun.

It Majestysymboal komt fan it teken fan Marije I fan Skotlân. It is bewurke troch Charlie Dominici foar de albumhoes fan *When Dream and Day Unite*.

It net dúdlik foarkommen fan it logo op de albumhoes fan *Falling Into Infinity* en it net foarkommen op de albumhoes fan *Once yn a LIVEtime* waard troch guon fans ynterpretearre as befêstiging dat Dream Theater harren progressive woartels oan it kwytreitsjen wie. Dizze twa albumhoezen binne lykwols ûntwurpen troch Storm Thorgeson, en dizze keunstner woe net wurkje mei lettertypen dy 't troch oaren makke binne. Op *Scenes From a Memory* wie it byldmerk wer oanwêzich en sûnt dy tiid hat it in plak krigen op elk album.

## Diskografy
### Studio-albums

### Live-albums

### Kompilaasje-albums
The World Is Not Enough

**the world is not enough*, Ingelsk foar "de wrâld is net genôch"

## ''James Bond''
*''The World Is Not Enough'' (film), in Britsk-Amerikaanske *James Bond*-film út 1999
*''The World Is Not Enough'' (soundtrack), it soundtrackalbum fan 'e film út 1999
*''The World Is Not Enough'' (liet), de titelsong fan 'e film út 1999, songen troch de band Garbage
*''The World Is Not Enough'' (roman fan Raymond Benson), de ferboeking fan 'e film út 1999, skreaun troch Raymond Benson
*''The World Is Not Enough'' (Nintendo 64), in fideospultsje út 2000 foar de Nintendo 64, basearre op 'e film út 1999
*''The World Is Not Enough'' (PlayStation), in fideospultsje út 2000 foar de PlayStation, basearre op 'e film út 1999

## Oar
*''The World Is Not Enough'' (roman fan Zoé Oldenbourg), in roman fan Zoé Oldenbourg út 1946
*''World Is Not Enough'' (romteskipoandriuwing), in konsept foar de oandriuwing fan romteskippen troch it gebrûk fan steam
**Orbis non sufficit*, Latyn foar "de wrâld is net genôch", in sitaat út 'e *Pharsalia* fan Lukanus, letter it biedwurd fan Filips&nbsp;II fan Spanje
Plan E (spoarweireau)

**Plan E** is in searje fan 196 stielen reauwen foar troch lokomotiven lutsen treinen foar de lange ôfstân, dy't yn 1953 troch de NS by Werkspoor en Beijnes besteld waarden, om de houten weinen yn de binnenlânske tsjinst te ferfangen.

## Skiednis

De Plan E reauwen kamen fan 1954 ôf yn tsjinst mei in blauwe kleur (Prusysk blau ), ôfset mei sângiele biezen.
De reauwen Plan E hawwe oant de komst fan de intercityreauwen begjin jierren tachtich foar in grut part riden op de tsjinst tusken Zandvoort oan See en Maastricht / Heerlen. Dy treinen bestiene út in grut tal rydtugen dy't meastentiids lutsen waarden troch in lokomotyfsearje 1200. Dêrnjonken kamen se foar op ûnder oare de ferbining fan Amsterdam nei Ynskedee.

Nei de komst fan de intercityreauwen op de ferbining nei Limboarch skode it oerbliuwsel troch nei de Iselline Swol – Roosendaal– Flissingen ta ferfanging fan it noch âldere Mat '46. Om't de treinstammen dêr koarter wiene as de treinen nei Limboarch wie de lûkkrêft meastentiids in lokomotyf searje 1100.

### Diselspoarlinen
Yn de santiger jierren ûntstie as gefolch fan de útwreiding fan de tsjinstregeling in matiereeltekoart op de diselspoarlinen. Om dat op te fangen waarden inkelde twaddeklasreauwen Plan E ferboud foar ynset op diselbaanfakken. Fanwegen de reedlik koarte treinen dy't dêrmei formearre waarden, waarden yn stee fan de ynset fan in reau earste klasse inkelde twaddeklasreauwen mei mar in lytse earsteklasse-ôfdieling. 

De lêste reauwen foar de passazjierstsjinst waarden yn 1988 út de tsjinstregeling helle. Se hiene noch de oarspronklike blauwe kleur, dy't yn de jierren santich alline oanfolle waarden mei ljochblauwe reklamestripen. Acht reauwen binne nei musea gien.
How to Train Your Dragon

## Fideospultsjes
*''How to Train Your Dragon'' (fideospultsje), in fideospultsje út 2010
**[[How to Train Your Dragon: Flight of the Night Fury]]*, in fideospultsje út 2010
*''How to Train Your Dragon 2'' (fideospultsje), in fideospultsje út 2014

## Films
*''How to Train Your Dragon'' (franchise), in Amerikaanske mediafranchise
**''How to Train Your Dragon'' (film), in Amerikaanske lange tekenfilm út 2010
***[[How to Train Your Dragon 2]]*, in Amerikaanske lange tekenfilm út 2014
***[[How to Train Your Dragon: The Hidden World]]*, in Amerikaanske lange tekenfilm út 2019
***[[How to Train Your Dragon: Homecoming]]*, in Amerikaanske koarte tekenfilm út 2019

## Literatuer
*''How to Train Your Dragon'' (romansearje), in romansearje úteinset yn 2003, dêr't de *How to Train Your Dragon*-franchise op basearre is

## Muzyk
*''How to Train Your Dragon'' (soundtrack), it soundtrackalbum fan 'e film *How to Train Your Dragon* út 2010
*''How to Train Your Dragon 2'' (soundtrack), it soundtrackalbum fan 'e film *How to Train Your Dragon 2* út 2014
*''How to Train Your Dragon: The Hidden World'' (soundtrack), it soundtrackalbum fan 'e film *How to Train Your Dragon: The Hidden World* út 2019

## Toaniel
**[[How to Train Your Dragon Live Spectacular]]*, in toanielstik út 2012 op basis fan 'e *How to Train Your Dragon*-franchise
**[[How to Train Your Dragon on Ice]]*, in iisshow op basis fan 'e *How to Train Your Dragon*-franchise
Jewel (band)

**Jewel** wie in Nederlânske Metalband út Haarlem, orizjineel formearre yn 1982 ûnder de namme *Sword*. Yn 1986 waard de namme wizige yn *Jewel*. Yn 1986 naam de band syn earste album op mar dy waard nea útbrocht. Pas yn 1991 kaam der in echt earst studio-album út.

## Diskografy
### Studio-albums

### Live-albums

### Kompilaasje-albums
Easthim (Wytmarsum)

**Easthim** is in buorskip by Wytmarsum yn de gemeente Súdwest-Fryslân.

Easthim leit noardwestlik fan Boalsert en noardeast fan Skettens yn de himrik fan Wytmarsum. De bebouwing fan de  buorskip leit oan de Easthimmerwei, yn de Easthimmerpolder en bestiet út in fjouwertal huzen.

De buorskip moat net betize wurde mei it doarp Easthim, dat wat fierderop by Snits en Drylts leit.

## Skiednis
Eartiids wie de buorskip troch de Pankoeksterwei fan boerepleats *De Pankoeken* ferbûn mei Wytmarsum. Mar yn de rin fan de tweintichste iuw waard der in dyk oanlein tusken de buorskippen It Fliet en Syswert, en dêrmei ferdwûn de ferbining mei De Pankoeken.

Yn 1978 en 1980 waarden oan de nije dyk twa nije pleatsen setten. De eardere kearn fan de buorskip leit oan de noardkant fan dizze beide pleatsen, te berikken oer de lykneamde syddyk. Oant begjin jierren fyftich fan de tweintichste iuw bestie de buorskip út in fjouwertal pleatsen, mar fan dy pleatsen bleau mar de helte oer.

De buorskip waard yn 1525 neamd as *Oestheem*, yn 1543 as *Aesthem* en sûnt de 17e iuw as *Easthim* en *Oesthem*. De namme Easthim giet mooglik werom op it feit dat de pleats yn in him (in ynpoldere stik lân) lei, oan de eastkant fan de Marneslinke.
Bad To The Bone

**Bad to the Bone** is in Nederlânske rockband dy 't sûnt 1979 bestiet.
De band waard oprjochte yn Gouda troch de bruorren Marc (sang), Maarten (gitaar) en Gerben Ibelings (drums), tegearre mei bassist Paul de Kruyff. Yn 1988 brocht de band syn debútalbum *Bad to the Bone* út. Ein 1990 waard de groep opheft, mar yn 1996 makke men in trochstart. Yn 1998 brocht de band it album *Primitive Urge* út.

## Diskografy
### Studio-albums
Gerbrich de Jong

**Gerbrich A. de Jong** (1989) is in learares Frysk en puzelmakster.

## Karriêre
De Jong studearre Nederlânske en Fryske taal en kultuer oan de Ryksuniversiteit Grins. Yn de tiid fan har masterstúdzje wurke se as leraresse Frysk en Nederlânsk. Nei har stúdzje wurke se in tiid as ûnderwizeresse yn it fuortset en it heger ûnderwiis.  Fan oktober 2014 oant july 2015 wie se ûndersyksassistinte by it projekt Taalportaal oan de Fryske Akademy. Foar it Taalportaal skreau se oer de Fryske morfology. 

Sûnt 2016 wurket Gerbrich de Jong as lerare-oplieder Nederlânsk en Frysk oan NHL Stenden Hogeskoalle. Dêr dosearret hja 'Fryske Taalfeardigens I en II' en 'Frysk as Minderheidstaal'. 

Foar it kennisfermiddel 'Fitale Fakdidaktyk'  ferdjippe se har yn de fakdidaktyk Frysk en meartalich ûnderwiis om rjocht te dwaan oan it Frysk as skoalfak.

Mei de auteurs Henk Wolf en Babs Gezelle Meerburg skreau se yn 2018 in folslein nije ferzje fan de ‘kennisbasis Frysk’ foar it hbû. Dêryn stiet wat in learaar Frysk heart te witten. 

Yn 2019 wie De Jong sjuerylid op de 'Lange Koartproazajûn', dy’t organsearre waard troch it Frysk literêr tydskrift Ensafh.

## MOOC
Yn 2016 sette De Jong foar de Ryksuniversiteit Grins de Ingelske online kurus 'Frysk MOOC' (Massive Open Online Course) op dêr’t minsken út de hiele wrâld oan meidien hawwe. De online kursus Frysk wie basearre op de fariant 'Introduction to Dutch', dy't yn 2015 sa'n 70.000 ynskriuwings hie. Foar de Fryske kursus soene har úteinlik sa'n 6500 minsken ynskriuwe. De kursus fan trije wiken wie fan 26 septimber oant en mei 10 oktober 2016. Alle moandeis kaam in nij kursusdiel beskikber. Op in foarum koenen minsken ek fragen stelle, bygelyks oer hoe't wurden no krekt útsprutsen wurde moatte. Foar guon minsken wie it in aardige yntroduksje yn de Fryske taal, foar oaren wie it in opstapke om op in heger nivo Frysk te learen. Soks koe dan in ferfolch krije by de AFUK, by de NHL of de Universiteit fan Grins. De dielnimmers learden ek oer de Fryske kultuer en it Fryske lânskip.

## Lyts Frysk puzelboek
Ein 2021 ferskynde fan har hân it yn eigen behear útjûne *Lyts Frysk puzelboek*. De 55 puzels wiene benammen bedoeld foar minsken dy’t it Frysk goed yn’e macht hawwe. Utgongspunt wiene de puzels út de Nederlânske Tien-voor-Taal puzels fan Denksport.   Yn it boekje stiet in grut ferskaat oan puzels: wurdsikers, fotopuzels, rebussen, wurdlidriedsels, hynstesprongen, sprekwurdpuzels, kategorysikers en wurdsudoku’s (Wudoku’s). By in wudoku moatte isogrammen makke wurde, wurden fan njoggen ferskillende letters. (it wurd ‘isogramke’ blykte dêrby sels ek in isogram te wêzen) De oplossings fan de puzels steane efteryn it puzelboek.
Arriva WINK

De **Arriva WINK** is in hybride treinstel dat sûnt 12 april 2021 op de Noardlike Njonkenlinen ynset wurdt. De WINK (*Wandelbarer, Innovativer Nahverkehrs-Kurzzug*) is in treintype fan de Switserske treinbouwer Stadler. Dit type treinstel is ôflaat fan de FLIRT dat oarspronklik *Flirtino* hjitte soe, ûnderskiedt him troch middel fan in tuskenbak (ek de *powerpack* neamd). Arriva hat yn 2017 achttjin eksimplaren fan dit type besteld; dêrnjonken is der in opsje foar noch seis stellen dien. Dy sille allegearre twadielich wurde.

## Nammen
Yn neifolging fan de FLIRTs yn Limboarch drage ek de WINKs fan Arriva de nammen fan bekende toeristyske lokaasjes. Dy nammen steane oan de bûtenkant fan de treinstellen boppe-oan de kopbakken. Oan de binnenkânt fan it treinstel is de bûtenkant fan it húske foarsjoen fan neiere ynformaasje oer de namme fan it oanbelangjende treinstel.

## Ynset
De WINK wurdt benammen op de spoarlinen yn Fryslân ynset en as stop - en sneltrein nei Grins ta. De treinen binne net foarsjoen fan it Dútske befeiligingssysteem PZB en wurde dus net ynset op it trajekt nei Dútslân. Ek wurdt de WINK net ynset op de oare regionale spoarlinen yn Grinslân. 

Op 14 juny 2021 is de ynset fan de WINK wat feroare. Op it trajekt Ljouwert - Harns Haven wurdt mei yngong fan 14 juny 2021 yn it wykein ek wer diels mei de Spurt riden, om 't dy mear romte hawwe om fytsen ferfiere te kinnen.
Douwe Petrus van Steenwijk

**Douwe Petrus van Steenwijk** (Holwert, 25 jannewaris 1784 - Ommen, 16 maart 1867) wie in Nederlânske dokter en skriuwer.

## Biografy

Van Steenwijk waard yn 1784 yn Holwert berne as soan fan de predikant Petrus van Steenwijk en Lutske Riemersma. Hy studearre teology en medisinen oan de universiteit fan Grins. Hy rekke yn de ûnderwâl en siet mear as ien kear fêst. Nei it fergees besykjen fan de famylje om him te helpen om syn brea te fertsjinjen as medikus, sjirurgyn en froedmaster waard er yn 1824 yn Ommerskâns, in koloanje fan de *[[Maatschappij van Weldadigheid]]*, pleatst. Hy wurke him dêr op fan kolonist ta sike-oppasser en waard ynskeakele by de sûnenssoarch as assistint hielmaster yn de koloanje Ommerskâns. Hy trede ek geregeldwei op as genêshear foar de gestichten fan dy maatskippij en hie ûnder oare   pasjinten mei rûde op 'e noed. Fan 1829 oant 1833 wie Van Steenwijk offisjeel hiel- en froedmaster yn it gesticht Feanhuzen mei in jiersalaris fan ƒ 700. Yn 1829 troude er mei de 19-jierrige Adriana Brauckman fan Rotterdam. Nei har ferstjerren yn 1833 rekke Steenwijk oan 'e drank en waard er ûntslein omdat er al syn hawwen en hâlden, ynklusyf syn boeken en ynstruminten ferkocht hie om oan drank te kommen. Meardere kearen holp er yn beskonken tastân as froedmaster by in befalling. Yn 1838 waard er as bidler wer yn Ommerskâns set. 

Hy ferstoar yn 1867 yn de âldens fan 83 jier yn Ommen.

Syn boek " De Vagebond " waard yn 1846 yn twa dielen publisearre. Yn syn ynlieding fan diel I skreau er: *"Ik heb den Vagebond willen teekenen, gelijk ik hem gekend heb, in alle zijne misdadigheid, en mijne bedoeling hiermede was om aan te wijzen, hoezeer de mensch, wanneer hij eenmaal van het regte spoor is afgedwaald, allengkens op het pad van ondeugd en zedeloosheid voortholt, en met elke schrede zijn gewis verderf te gemoet treedt"*.

## Bibliografy
**De vagebond*, twa dielen, Tiel, 1846.
Spurt

; Spurt kin ferwize nei: 
* De treinstellen dy't fanôf 2006 ynset wurde op de Noardlike Njonkenlinen, Spurt Noardlike Njonkenlinen
* De treinstellen dy't fanôf 2007 ynset wurde yn Limburch Spurt Limburch
* De treinstellen dy't fanôf 2008 ynset wurde op de MerwedeLingeline, Spurt MerwedeLingeline
* De treinstellen dy't fanôf 2012 ynset wurde yn de Achterhoeke, Spurt Achterhoeke
List fan Dokkumers

Dizze **list fan Dokkumers** befettet bekende persoanen dy't yn de stêd Dokkum berne binne, wenne hawwe of wenje.

## Skiednis
* Piet Oberman - houthanneler, fersetsstrider

## Keunst, kultuer, ûnderwiis en wittenskip
* Gemma Frisius (8 desimber 1508), wittenskipper
* Jacobus Knol (30 maart 1936), Frysk skriuwer
* Syb van der Ploeg (15 juny 1966), sjonger fan De Kast
* Ruben van Gogh (1967), dichter
* Sipke Jan Bousema (15 augustus 1976), presintator 
* Dewi Pechler (9 septimber 1983), sjongster

## Polityk
* Rein Jan Hoekstra (25 novimber 1941), jurist, lid fan de Ried fan Steat

## Religy
* Fokke Sierksma - professor, fersetsstrider, teolooch
* Age Wynalda (17 oktober 1712), Nederlânsk mennistysk learaar, ien fan de earste leden fan it Teylers Earste Genoatskip fan 1778

## Sport
* Jan Posthuma (11 juny 1963) follybalynternational 

## Sjoch ek
* Der is ek in aparte list fan boargemasters fan Dokkum.
Jewel

*Jewel (band), in Nederlânske metalband út Haarlim
*Jewel (motorfyts), in histoarysk Belgysk merk fan motorfytsen
*Jewel (sjongster) (b. 1974), in Amerikaanske sjongster fan country- en rockmuzyk
*Jewel Records, in Amerikaanske platemaatskippij
Jan de Bruin (1902-1958)

**Jan de Bruin** (Ternaard, 28 febrewaris 1902 – Felp, 7 juny 1958) wie in Nederlânsk politikus út namme fan 'e PvdA.

## Libben en wurk
Hy waard yn de gemeente Westdongeradiel berne as soan fan winkelman Jelger Jans de Bruin (* 1877) en Haebeltje Sijtzes Glas (* 1876). Hy gie yn Ternaard, Holwert en Wormerveer nei de legere skoalle.
Nei de hbs gie er yn 1920 as klerk oan't wurk by de gemeentesekretary fan Ljouwert, wêrnei't er it brocht ta adjunkt-kommys. Fiif jier letter waard er adjunkt-kommys by de provinsjale griffy fan Noard-Hollân en yn 1931 kaam er as haadkommys yn tsjinst by de gemeente Zandvoort.
Midden 1935 folge er F. Hajonides op as gemeentesekretaris fan Opsterlân. De gemeenteried fan Zutphen stimde yn april 1940 yn mei syn beneaming dêre ta gemeentesekretaris. Seis jier letter krige De Bruin deselde funksje by de gemeente Ynskedee en yn 1950 folge syn beneaming ta boargemaster fan Rheden. Dêrneist wie er lid fan de Provinsjale Steaten fan Gelderlân en foarsitter fan de *Nederlandse Vereniging tot Afschaffing fan Alcoholhoudende Dranken*. 

Yn dat boargemasterskip ferstoar er yn 1958 yn de âldens fan 56 jier yn it Algemien Sikehûs yn Felp.
Bob Saget

**Robert Lane** "**Bob**" **Saget** (Philadelphia, 17 maaie 1956 - Orlando (Floarida), 9 jannewaris 2022) wie in Amerikaanske akteur, presintator en stand-up comedian. Hy wie foaral bekend fan syn rol yn *Full House*  (1987–1995) en as presintator fan *[[America's Funniest Home Videos]]* (1989-1997). Hy die ek mei yn *How I Met Your Mother* as de stim fan de âlde Ted.

Saget wie ek bekend om syn op folwoeksenen oriïntearre stand-up comedy; syn album *That's What I'm Talkin' About* út 2014 waard nominearre foar de Grammy Award foar Bêste Comedy Album.

## Publikaasje
* 2014 - *Dirty daddy: the chronicles of a family man turned filthy comedian*. It Books, New York. ISBN 978-0-06-227478-6.

## Keppelings om utens
* Saget yn de IMDb
*  Webside Bob Saget
The Good Liar

***The Good Liar*** is in film fan Bill Condon, dy't op 8 novimber 2019 yn de Britske en op 15 novimber 2019 yn de Amerikaanske bioskopen yn premjêre gyng. De film is basearre op de roman 'The Good Liar' fan Nicholas Searle. De film liket te begjinnen as in misdiekomeedzje, mar giet oer yn in skrillereftich drama, dat weromgiet ta it Dútslân ûnder de nazys.

## Ferhaal
Roy Courtnay (Ian McKellen) is in oplichter, dy't tegearre mei syn sakepartner Vincent falske idintiteiten brûkt om minsken te mislieden om oer harren fermogen te beskikken. Nei't it har krekt slagge is twa manlju in fermogen te ûntfytmanjen, giet Roy Courtnay wer oan de strún op de datingsite foar syn folgjende doelwyt. Dat waard Betty McLeish (Helen Mirren), in eardere heechleraar skiednis oan de universiteit fan Oxford. De fermogende Betty liket foar Roy in maklike proai: hja waard trije jier lyn widdo en útsein ien beppesizzer hat hja fierder gjin famylje mear. Alhoewol't Roy Cournay in hurde krimineel is dy't foar in moard net tebekskrillet, docht him yn Betty's omjouwing foar as in jimmeroan korrekte, kwetsbere âlde man.

Foar Roy liket it der op dat Betty har der ynlúzje lit en dat har beppesizzer Steven (Russell Tovey) om 'e nocht syn beppe besiket te warskôgjen foar har nije freon. Tegearre mei syn hânlanger Vincent hellet Roy har oer om har sparjild op in mienskiplike rekken te stoarten, sadat hja de rekken plonderje en in folgjend slachtoffer sykje kinne.

Alles liket goed te gean, mar bûten it eachweid fan Roy spylje hiele oare saken. Folle earder, noch ear't de earste date plakfûn, hie Steven ûndersyk dien nei Hans Taub. Hans Taub hie yn de oarlochstiid yn Dútslân foar de famylje Schröder in spoar fan ellinde efterlitten, nei't dy him de doar wiisde fanwegen syn ûnfatsoenlike hâlden en dragen. Steven hie útsocht dat Hans Taub nei de kriich de idintiteit fan de ferstoarne soldaat Roy Courtnay oannommen hie en dat er him yn Ingelân dwaande hold mei kriminele aktiviteiten. Foar de gelegenheid hie de iennichste noch libjende dochter fan de famylje Schröder, Lili, har namme feroare yn Betty McLeish en tegearre mei Steven, dy't yn werklikheid har skoansoan is, wurkje hja oan it fereffenjen fan in misdied út in skier ferline.  

## Rolferdieling

## Keppeling om utens
* ''The Good Liar'' op Moviemeter
* ''The Good Liar'' yn 'e IMDb
Anathema (band)

**Anathema** is in earder Ingelske doommetalband. Anathema waard yn 1990 oprjochte, en dy mei Paradise Lost en My Dying Bride diel útmakke fan de saneamde "Grutte trije" (Big Three) fan de death/doom-metal.

## Skiednis
Anathema begûn yn 1990 as in death/doom-metalband, yn earste ynstânsje ûnder de namme *Pagan Angel*. Yn novimber dat jier naam de band syn earste demo *An Iliad of Woes* op. De brûkte miks fan death en doom wie noch net earder fertoand. Anathema waard sjoen as ien fan de pioniers fan dit sjenre, tegearre mei My Dying Bride en Paradise Lost. Begjin 1991 naam de band syn hjoeddeiske namme oan. Har twadde demo, *All Faith Is Lost,* luts de oandacht fan ûnder oaren in platemaatskipij. Yn 1993 brocht de band syn debútalbum *Serenades* út. Yn maaie 1995 gie sjonger Darren White fuort. De rol fan sjonger waard fan no ôf troch gitarist Vincent Cavanagh ferfolle. Ein augustus 2019 makke Anathema bekend in nij kontrakt sletten te hawwen mei in platelabel, om yn 2020 har tolfde studioalakten út te bringen. Mar yn stee dêrfan kundige de band yn septimber 2020 in ûnderbrekking foar ûnbepaalde tiid oan.

## Diskografy
### Studio-albums

### Live-albums

### Kompilaasje-albums
Conny Kraaijeveld

**Conny Kraaijeveld** (Utert, 3 maart 1965) is in Nederlânske radiopresintatrise.

Yn it begjin fan har karriêre trede Kraaijeveld in jûn op as toetseniste by Radio West yn har doetiidske wenplak Rijswijk. Troch dit optreden kaam se yn kontakt mei de omrop RTV Utrecht, dêr 't se úteinlik tolve jier wurke. Nei 't se by Radio West fuortgien wie, wurke se noch in jier by John de Mol Producties, wêrnei't se yn 2000 begûn by Radio M Utrecht as kultuerferslachjouster.

Anno 2011 presintearret sy alle dagen it radioprogramma *Aan Tafel!* by it Uterke omropbedriuw RTV Utrecht. Kraaijeveld wie fan 2005 oant 2011  troud mei Claudia de Breij mei wa't sy in soan hat.
Skintrade

**Skintrade** is in Sweedske hardrockband, oprjochte yn 1991
Yn de jierren njoggentich boekte Skintrade sukses yn Sweden likegoed as de oare Skandinavyske lannen, yn Nederlân, Dútslân en Belgje. De band die ferskate Europeeske toernees en spile op grutte festivals.

De groep brocht yn 1993 syn debútalbum *Skintrade* út, folge troch *Roach Powder* yn 1995. Dêrnei gongen de bandleden elts harren eigen wei. Yn 2011 wie der it idee fan in reüny en yn 2014 ferskynde it album *Refueled*.

## Diskografy
### Studio-albums
Hans Boekhoven

**Johan Winston (Hans) Boekhoven** (Nieuwe Pekela, 22 oktober 1946) is in Nederlânsk politikus fan de VVD.

Nei de hbs studearre er oan de *Alliance française* yn Parys en oan it *City of Londen College* yn Londen ear't er yn Grins nei de heao gie. Dêrnei wurke er fan 1971 ôf as earste direksjesekretaris fan de Japanske Hannelskeamer yn Amsterdam. Trije jier letter kaam er yn tsjinst fan Enka in Arnhim en ein 1978 waard er ekonomysk meiwurker by de gemeentesekretary fan Kampen.

Syn heit Gerard Boekhoven hat boargemaster fan ûnder oare Nieuwe Pekela west en fan 1984 ôf gie Hans Boekhoven krekt as syn broer Rudi yn dy syn fuotleasten mei't er yn dat jier boargemaster fan Skiermûntseach waard. Op 1 jannewaris 1998 ferwikselen de boargemasters fan Skiermûntseach en Nijefurd fan harren funksje; offisjeel giene beide mei ferlof en waarden waarnimmend boargemaster yn de oare gemeente. Oanlieding dêrfoar wie dat de posysje fan Boekhoven op Skiermûntseach troch ûnder oare de saak oangeande plysjesjef René Lancee problematysk wurden wie wêrtroch't foar dizze tydlike útwikseling keazen waard. Uteinlik soe er net mear weromkomme nei Skiermûntseach en yn april 1999 waard Boekhoven yn Nijefurd dochs noch per Keninklik Beslút beneamd ta boargemaster.

Op 1 jannewaris 2011 gie Nijefurd op yn de nije gemeente Súdwest-Fryslân dêr 't syn funksje mei kaam te ferfallen.
Adriaan Anker

**Adriaan Anker** (Oost- en West-Souburg, 7 septimber 1920 – Amsterdam, 4 july 1991) wie in Nederlânske politikus fan de PvdA.

Hy wie in soan fan Adriaan Pieter Anker (1882-1940) en Willemina Dekker. Hy begûn syn amtlike karriêre foar de Twadde Wrâldoarloch as folontêr yn Serooskerke. Fan 1942 oant 1946 wurke er yn St. Philipslân. Yn 1946 makke hy de oerstap nei de gemeente Heerhugowaard. Hy wie kommys by de gemeentesekretary fan Dantumadiel foar't er yn desimber 1955 boargemaster fan Flylân waard. Syn âldere broer Jacobus Anker hie dêr yn 1945 in skoft waarnimmend boargemaster west foar't er boargemaster fan Skiermûntseach wurde soe.
Adriaan Anker waard yn novimber 1966 boargemaster fan de gemeenten Nieuwe Niedorp, Oude Niedorp en Winkel (yn West-Fryslân). Yn 1970 fusearren dy gemeenten ta de gemeente Niedorp, dêr't er de boargemaster fan waard en oant syn pensjonearring yn oktober 1985 bliuwe soe. 
Anker ferstoar mids 1991 yn de âldens fan 70 jier. 

It 'Burgemeester Ankerplein' yn Nieuwe Niedorp is nei him ferneamd.
Bringing Up Baby

*''Bringing Up Baby'' (koart ferhaal), in koart ferhaal fan Hagar Wilde út 1937
*''Bringing Up Baby'' (film), in Amerikaanske film út 1938 basearre op dat ferhaal
*''Bringing Up Baby'' (tillefyzjesearje), in Britske dokumintêresearje út 2007
Bedazzled

**bedazzled*, in Ingelsk wurd foar "ferbline" (te witten: troch fel ljocht)
*Bedazzled (band), in Britske band
*Bedazzled Records, in Amerikaanske platemaatskippij
*''Bedazzled'' (film út 1967), in Britske komeedzjefilm út 1967
*''Bedazzled'' (film út 2000), in Amerikaanske remake út 2000 fan 'e Britske film út 1967
Kommys

**Kommys** (fan it Frânske *commis*, dat "klerk" of "winkelbetsjinner" betsjut) is in eardere amtlike rang yn Nederlân. It gie om in administrative amtner fan middelbere rang, leger as in referindaris, mar heger as in klerk. Boppe, efterelkoar ûnder de kommys bestienen noch de rangen fan haadkommys en adjunkt-kommys. De funksje wurdt faak assosjearre mei amtners by de belestingtsjinst of dûane, mar ek op gemeentesekretaryen wiene kommizen.

Nei 1981 ferdwûn de rang út de Nederlânske amtnerij nei't der salarisskalen ynfierd waarden. Op Kurasau bestie de funksje fan kommys by de belestingtsjinst oant 2011.

## Grinsjagers
Yn 1814 waard it Korps Grinsjagers oprjochte, besteande út 300 man, benammen pensjonearre militêren, dêr 't de earste lichting fan inkeld en allinne út offisieren bestie. Dêrfoar makken se gebrûk fan saneamde kommizepaden. Hja moasten de tanimmende smokkelderij by de grinzen lâns tsjingean. Hoewol't yn 1819 in blaugriis unifoarm ynfierd waard foar kommizen mei trijekante hoed, gewear en sabel, droegen Nederlânske kommizen meastal boargerklean omdat se in unifoarm sels bekostigje moasten. Ynsynjes, petten of earmbannen waarden net brûkt. It berop stoar stadichoan út: yn de Earste Wrâldoarloch waard it tal kommizen te lyts en sette de oerheid dêrom soldaten yn, dy't úteinlik troch dûaneamtners ferfongen wurde soene. It ynspekteursambt ferfoel úteinlik yn 1950 doe't de boarchbelesting net mear heft waard.
Ynternasjonale titel

In **ynternasjonale titel** is in alternative titel yn in oare taal as de orizjinele titel. Soks is wat dat benammen yn 'e filmyndustry foarkomt. Ynternasjonale titels binne hast altyd yn it Ingelsk. Filmprodusinten út net-Ingelsktalige lannen en territoaria jouwe dêrby harren films foar de binnenlânske merk in titel yn 'e eigen taal en foar de bûtenlânske merk in twadde titel yn it Ingelsk, mei as riddenearring dat yn it bûtenlân de orizjinele taal fan 'e film net sprutsen wurdt en de orizjinele titel dêrom ûnbegryplik is. Foarbylden binne Nederlânske films as *[[Michiel de Ruyter (film)|Michiel de Ruyter]]* en *[[Bloedlink]]*, dy't om utens *Admiral*, resp. *Reckless* hjitte. In oar foarbyld is de winner fan 'e Oscar foar Bêste Ynternasjonale Film fan 2019, dy't rûnom bekend stiet ûnder de ynternasjonale titel *[[Gisaengchung|Parasite]]*, mar dy't eins (yn it Koreaansk) *Gisaengchung* hjit.
Topkapi Films

**Topkapi Films** is in Nederlânske filmstudio en tillefyzjestudio, dy't spylfilms, tillefyzjesearjes en dokumintêres produsearret foar de Nederlânske, mar fral ek foar de ynternasjonale merk. It bedriuw waard yn 2011 oprjochte en komt úteinlik fuort út 'e fúzje fan Motel Films en IDTV. De algemien direkteur is Frans van Gestel, wylst Robert Oey oan it haad stiet fan 'e dokumintêreprodusearjende difyzje. It haadkertier fan Topkapi Films is fêstige yn Amsterdam.

Topkapi fersoarge it Nederlânske oandiel oan 'e BBC-tillefyzjesearje *[[Killing Eve]]* en ûntwikkele fierders de VPRO-rige *[[Missie Aarde]]*. Op it mêd fan films produsearre de studio û.o. *[[Alles is Familie]]* (2012), *[[Bloedlink]]* (2014) en it rezjydebút fan Halina Reijn, *[[Instinct (film út 2019)|Instinct]]* (2019). Oan 'e Deenske film *[[Druk (film)|Druk]]*, dy't yn 2021 de Oscar wûn yn 'e kategory Bêste Bûtenlânske Film, hie Topkapi yn ko-produksje meiwurke.

## Keppelings om utens
*Offisjele webside fan Topkapi Films
Referindaris (Nederlân)

In **referindaris** wie yn it Nederlân fan de njoggentjinde iuw in haadamtner dy't lieding joech oan in ôfdieling fan in ministearje. 

Yn 'e tweintichste iuw is de titel stadichoan devaluearre en úteinlik yn ûnbrûk rekke. In referendaris yn 'e njoggentjinde iuw kin lyksteld wurde oan in direkteur-generaal tsjintwurdich. By it ôfskaffen fan de titel referindaris yn de tweintichste iuw gie it om beliedsamtners en haden fan betreklik lytse ôfdielingen, ferlykber mei amtners dy't no neffens it Bezoldigingsbesluit Burgerlijke Rijksambtenaren yndield binne yn skaal 11 (gegevens 2010). In referindaris koe net allinnich wurkje by in ministearje, mar ek by in gemeente of by in provinsje en wie yn rang heger as in (haad)kommys.
Tsjerke fan Aartswâld

De **Tsjerke fan Aartswâld**, ek wol de **Doarpstsjerke**, is de eardere herfoarme tsjerke en tsjintwurdich it kulturele sintrum fan it Noard-Hollânske doarp Aartswâld.

## Skiednis

Tusken 1883 en 1884 waard op it plak fan de letgoatyske foargonger de hjoeddeiske tsjerke fan Aartswâld boud. De boukosten bedroegen 35.000 gûne en by de nijbou bleau de toer fan de âlde tsjerke bewarre. Der wurdt ornearre dat de toer eartiids as fjoertoer tsjinne. Aartswoud lei yn dy tiid oan de Sudersee.  

Yn de Twadde Wrâldkriich waard de yn 1620 getten klok foardere om de klok om te ranen. De klok belâne lykwols nea op it klokketsjerkhôf, want it skip dat de klok ferfierde rûn by Urk fêst. Sadwaande bleau de klok bewarre en is dy letter wer ophongen yn de klokkestoel. It meganyske oerwurk datearret fan 1920.  

Yn 1998 is de tsjerke troch de herfoarme gemeente ôfstjitten en oerdroegen oan de Stifting Kerk Aartswoud, dy't it gebou as kultureel sintrum eksploitearret. Tsjerklik falle de eardere herfoarme bewenners no ûnder de PKN-gemeente Midden Westfryslân. Ut en troch wurdt der noch ris in tsjinst holden.

## Ynterieur
Yn de tsjerke stiet in hearebank út 1641, dy't fersierd is mei it wapen fan de Siuwske famylje Soete van Laecken. Fierders binne de ljochtkroanen noch autentyk.

## Oargel
It twamanualige oargel datearret út de tiid fan de 19e-iuwske nijbou en waard troch it Dútske bedriuw Ibach boud. Op 14 maaie 1885 waard it oargel yn gebrûk nommen. In restauraasje folge yn 1970 en yn 2004 waard de oargelkas renovearre.

## Keppeling om utens
* PKN Midden West-Fryslân
* Orgelsite: disposysje oargel